Ma nemmeslay-d fell-as deg uɣerbaz, ur telli ara deg yal aswir n tɣuri, ɣas ma tella ad tt-naf di tama n leqbayel kan, ula ɣer yicawiyen ɣer taggara-agi. Tamaziɣt mi i d yella fell-as wawal deg useggas 2002 d timentelt n yisuturen n waṭas yiseggasen d ayen i d-nebder sdeffir waya. Aseggas-a iɛeddan 2015, i tuɣal d tutlayt tunṣibt,deg umagrad 3 bis: tamaziɣt d tutlayt taɣelnawt tunṣibt1. Maca d acu-tt tmuɣli n udabu Azzayri ɣer tutlayt n tmaziɣt tunṣibt !?, anect-a ad nawi awal fell-as deg uḥric wis kraḍ. Ad tt-naf deg tegnit niḍen icudden, imi d ayen ur nfessus ara ɣef yimseggam imutlayen ad d-segmen; aya d timentelt n beṭṭu n tutlayt ɣer tantaliwin d tmeslayin, beṭṭu-a yegla-d s kra n temsal mazal-itent d isental n wassa, ɣezzif ubrid akken ad tili d tanalkamt, ad d- nebder 2:  Tilin n yiwen n unagraw n tira ad yilin d tumrist, ad yesdukkel akk tantaliwin yellan, acku afruri ɣer tantaliwin igla-d s usmeskel amutlay gar-asent, ladɣa deg ususru d umawal.